# בזיליקה אמיליה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תרשים משנת 1905 המנסה לשחזר את מראיה של הבזיקליקה אמיליה.

הבזיליקה אמיליה הייתה מבנה בזיליקה ששימש למטרות מסחר ציבוריות בפורום שבעיר רומא בעת העתיקה. כיום נותרו שרידים מעטים של הבזיליקה.

### [עריכה] הקמת הבזיליקה

הבזיליקה הוקמה במיקום בו עמדה במאה החמישית לפני הספירה שוק הבשר (tabernae lanienae - "חנויות הבשר") של רומא העתיקה, ובמאה הרביעית לפני הספירה ה- tabernae argentariae - שהיה המרכז הפיננסי של העיר. לאחר שריפה שאירעה במקום שונה שם הרחוב לטברנה נובה (tabarnae novae- החנויות החדשות).

הבזיליקה הראשונה שנבנתה במקום הוקמה בין השנים 210 לפנה"ס ו-191 לפנה"ס לערך. מבנה זה כלל שלוש אולמות עיקריים והיה בנוי מאבן טופה.

בשנת 179 לפנה"ס בנה הצנזור הרומי מרקוס פלביוס נוביליור את הבזיקליה וקרא לה "בזיליקה פולביה" (Basilica Fulvia). לאחר מותו השלים עמיתו מרקוס אמיליוס לפידוס את הבזיליקה וקרא לה על שמו - הבזיליקה אמיליה.

חזית הבזיליקה שונתה בין השנים 55 לפנה"ס ו-34 לפנה"ס על ידי לוקיוס אמיליוס פאאולוס לפידוס. חזית זו הייתה קצר הבאורכה מהחזית המקורית של המבנה.

עמודי אולם התווך של המבנה היו עשויים משיש אפריקאי, והיו בנויים בסגנון קורינתי, עמודי האולמות הצדדיים היו בנויים משיש מקומי והיו להם כותרות יוניות ולעמודים החיצוניים היה כותרות בסיגנון דוריות

המבנה ניזוק בשריפה, ובעיקבותיה, בשנת 14 לפנה"ס יזם הקיסר אוגוסטוס שיפוץ של המבנה שכלל שינוי חזית המבנה, ובנייה מחודשת של קומה שנייה למבנה. המבנה החדש עוטר באלמנטים של צימחייה ופסלים בעלי אופי "ברברי".

הבזיליקה שופצה בשנת 22 לספירה, במלאת לה מאתים, והיתא מתוארת על ידי פליניוס הזקן כמבנה היפה ביתר בעיר רומא.

לא נותרו שרידים רבים מהמבנה, אולם ניתן לראות על מרצפות השיש של המבנה כתמי ברונזה - כתמים אלה נוצרו כאשר נמסו מטבעות בעת שנשרף המבנה בעת הביזה של רומא על ידי הויזיגותים בהנהגת אלאריק הראשון בשנת 410.

שרידי הבזיליקה נותרו עומדים עד תקופת הרנסנס אולם אז נלקחו השרידים ונעשה בהם שימוש משני בבניית ארמון ז'ירו-טורלוניה (Giraud-Torlonia), אשר אף הוא אינו קיים בימינו.

## [עריכה] גלריית תמונות

ציור של שרידי הבזיליקה מעשי ידי הצייר האיטלקי ג'וליאנו דה סאנגאלו משנת 1480. | [[תמונה:DisegnoMonetaBasilicaEmiliaRoma.gif | 150px|חזית הבזיליקה על מטבע רומי מתקופת מרקוס אמיליוס לפידוס (61 לפנה"ס).]]

מקור: http://he.wikipedia.org../../../%D7%91/%D7%96/%D7%99/%D7%91%D7%96%D7%99%D7%9C%D7%99%D7%A7%D7%94_%D7%90%D7%9E%D7%99%D7%9C%D7%99%D7%94.html

קטגוריות: רומא: מבנים: רומא העתיקה | הפורום

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Deutsch
- Français
- Italiano
- Nederlands
- Português
- Svenska